[{"text_idx": "#000000", "text": "Kui laps teeb midagi ta\u0308iesti ootamatut"}, {"text_idx": "#000001", "text": "Ma annan teile u\u0308he nipi koristamise kohta. Kui tuba on ta\u0308iesti sassis ja selline tunne, et kellelgi oleks seal justkui granaat plahvatanud, siis istuge diivanile, vo\u0303tke suur diivanipadi, pange see endale na\u0308o ette ja o\u0308elge vaikselt, kui to\u0303sise ha\u0308a\u0308lega: \u201cSim-salabim, ko\u0303ik asjad nu\u0308u\u0308d mingu oma kohale!\u201d ja vo\u0303ta ha\u0308sti aeglaselt padi enda silmade eest a\u0308ra ja na\u0308e..... kuidas mitte miski pole muutunud. Pole midagi teha, kui tuba vajab koristamist, siis ei aita muu, kui koristada. Ja kui keegi proovib seda nippi, siis jagage tulemusi ka. See on to\u0303epoolest nipp, aga paraku mitte eriti hea."}, {"text_idx": "#000002", "text": "Paar kuud tagasi kirjutasin ma, kuidas lisaks robotile ja voolikuga tolmuimejale, on meil nu\u0308u\u0308d peres ka Bosch Flexxo varstolmuimeja ja ma annan kuni aasta lo\u0303puni aru, kuidas see meie peres endale kohta leidmas on. Kui meil on varem olnud varstolmuimejad, siis paari kuuga on see alati meil selgeks saanud, et meie peres sel kohta ei ole ja ongi nukralt kusagile ko\u0308o\u0308gi nurka seisma ja\u0308a\u0308nud. Sest tavaliselt on neil olnud olematud akukestvused lastes keskmiselt seda kasutada maksimaalselt 10-12 minutit. Mida sa jo\u0303uad a\u0308ra teha 12 minutiga? Arvestades kolme laastajat, kes meil siin priileiva peal elavad, siis igau\u0308ks neist suudab tunnis toota va\u0308hemalt ku\u0308mne minuti koristamise jagu prahti. Ja teiseks on nende tolmarite to\u0303mbevo\u0303imsus sageli ta\u0308iesti olematu. Kui ma suuga mo\u0308o\u0308da po\u0303randat tolmu sisse hingaks, teeks ma sageli paremat to\u0308o\u0308d."}, {"text_idx": "#000003", "text": "Bosch Flexxot saab ka\u0308a\u0308nata ja va\u0308a\u0308nata"}, {"text_idx": "#000004", "text": "Bosch on need hirmud meil o\u0303nneks tu\u0308histanud. Aku teeb to\u0308o\u0308d kindlasti u\u0308le poole tunni. Ma ei ole kahjuks mo\u0303o\u0303tnud, sest mul oleks va\u0308ga raske naabritele seletada, miks ma maja ees stopperi ja undava tolmuimejaga aega veedan ja toas ei saaks ma seda teha, sest tavaliselt peale paari minutit imemist tuleb keegi nutuse na\u0308oga kurtma, et ta ei kuule telekast Va\u0308ikese Printsessi multikat. Ja teiseks suudab ta imeha\u0308sti po\u0303randaloleva puru endasse to\u0303mmata. Ma ei vo\u0303rdleks selle vo\u0303imsust tavalise tolmuimejaga, mis meil on, sest see teine on to\u0303esti vo\u0303imas. Muide, nii vo\u0303imas, et mu\u0308u\u0308gimehed armastavad neid tolmuimejaid mu\u0308u\u0308es teha trikki, et na\u0308idata selle imemisvo\u0303imsust, panevad nad masina to\u0308o\u0308le, ka\u0308e o\u0303huvo\u0303tu avale ja puhtalt tekkinud vaakumiga masina maast u\u0308les to\u0303sta. Seega neid pole mo\u0303tet vo\u0303rrelda."}, {"text_idx": "#000005", "text": "Boschi varstolmuimeja ko\u0303ige paremat rakendust ma na\u0308eks selle igapa\u0308evase kasutusena. See on sul kogu aeg olemas. Sa ei pea oma tolmuimejat kokku panema, juhet vedama, et po\u0303randalt peota\u0308is tatart a\u0308ra koristada. Ma muide tegin just tatraga na\u0308idisvideo, kuidas Bosch sellega hakkama saab. Juhtus aga u\u0308ks apsakas. Ma unustasin Esileedit hoiatada enda plaanist. Astus ko\u0308o\u0308ki ja mina valasin demonstratiivselt po\u0303randale terve hulga tatart. Oleks te ta na\u0308gu na\u0308inud. Segu vihast ja solvumisest. \u201cMiks sa nii tegid?!\u201d ku\u0308sis ta ka\u0308ed puusas. \u201cEt sa koristada saaksid\u201d selgitasin talle. Mul la\u0308ks hetk aega, et taibata, et ma ei ta\u0308psustanud, et see on video jaoks. Lo\u0303puks seletasin, aga ta podises mu peale veel jupp aega."}, {"text_idx": "#000006", "text": "Ko\u0303ik pikendused ja lisaharjad on varres peidus"}, {"text_idx": "#000008", "text": "Bosch muutis seda olukorda kardinaalselt. Siia ka u\u0308ks na\u0308ide. Oli u\u0308ks rahulik filmio\u0303htu ja me vaatasime telerist vist laupa\u0308evast multifilmi Megameel (Noorsand ta\u0308iesti vaimustus sellest ja ta\u0308naseks vaadanud seda oma viis korda) ja Piiga oli toimetamas, et puru ta\u0308is kausike ko\u0308o\u0308ki viia. Kes iganes Piigaga kursis on, teab, et ei ole suuremat pillajat ja maha-ajajat, kui tema ja loomulikult suutis ta vaid paar sammu astuda, kui kausike puruga po\u0303randale maandus. Silmad ma\u0308rjad seisis kurb Piiga, sest ta ju nii u\u0308ritas hoolikalt kausikese ko\u0308o\u0308gini toimetada, aga haare oli vale ja liiga palju asju ka\u0308es. Samal ajal, kui ma tegelesin loengu pidamisega, et alati vo\u0303ib ka kaks korda ka\u0308ia, kui palju asju on, oli Vennas ilma u\u0308htegi so\u0303na vahetamata ko\u0308o\u0308gi nurgast Boschi varstolmuimeja toonud ja juba ta koristas po\u0303randat. Piigast mo\u0308o\u0308dudes tegi talle ka pai ja Piigale pole maailmas armsamat z\u030cesti kui lohutav pai venna poolt."}, {"text_idx": "#000009", "text": "Me vaatasime Esileediga vaid teineteisele imestunult otsa, et uskumatu, et Vennas ei vajanud mingit palumist, ega lahenduse va\u0308lja pakkumist, vaid vo\u0303ttis initsiatiivi enda ka\u0308tte ja minutiga oli po\u0303rand puhas ja ko\u0303igil tuju positiivne. Vahel teevad lapsed sedavo\u0303rd ootamatuid asju, mida neilt isegi oodata ei oskaks. Mo\u0303ni vo\u0303ib mo\u0303elda, et see on ta\u0308iesti tavaline asi lapse poolt. Seni pole olnud. Eriti, kui asi puudutab Vennast ja koristamist."}, {"text_idx": "#000010", "text": "Loo moraal \u2013 parim tolmuimeja on see, mis leiab kasutust. Selleks peab see olema mugav ja efektiivne ning Bosch Flexxo on mo\u0303lemat. Sama on auto koristamisega- palju lihtsam on Bosch Flexxost nupule vajutusega ka\u0308sitolmuimeja tekitada ja autot kraamima minna, kui suur mu\u0308rakas kohale veeretada ja siis ei-tea-kust veel voolu otsida. Tundub, et see ja\u0308a\u0308b meile pikemaks ajaks."}, {"text_idx": "#000020", "text": "Mu suurim hirm la\u0308ks ta\u0308ide"}]